
FELVÉTELI TÁJÉKOZTATÓ
2027/2028-AS TANÉV

GIMNÁZIUMI és 5 éves TECHNIKUMI KÉPZÉS

Az iskola neve: Eszterházy Károly Katolikus Egyetem Gyakorló Általános Iskola, Gimnázium, Alapfokú Művészeti Iskola és Technikum
Székhely: 3300 Eger, Bartók Béla tér 4.
Iskolaépület (Telephely): 3300 Eger, Barkóczy utca 5.
Főigazgató: Várkonyi Péter
OM azonosító: 200679
Telefonszám: +36 36-510-410
E-mail: gyak@uni-eszterhazy.hu
Honlapcím: www.gyakorlo.uni-eszterhazy.hu
Facebook: https://www.facebook.com/gyakorloiskolaeger
Pályaválasztási felelős neve: Németh Dóra gimnáziumi és 5 éves technikumi intézményegység-vezető  
Gimnáziumi képzés: 3300 Eger, Barkóczy utca 5.
Telefonszám: +36 36/413-635, 36/413-976 
E-mail: gim@uni-eszterhazy.hu

Az intézmény képzési szerkezete:
Az intézményben a 2027/2028-as tanévben négy és hat évfolyamos gimnáziumi, valamint ötéves technikumi képzéseket kínálunk.
Négy évfolyamos gimnáziumi képzések:
A 2027/2028-as tanévben a diákok az általános képzés mellett ének-zene, vizuális kultúra, angol nyelv és digitális kultúra tantárgyakból emelt szintű oktatásban részesülhetnek.
Hat évfolyamos gimnáziumi képzés:
Intézményünk a 2027/2028-as tanévben is indít hatévfolyamos gimnáziumi képzést a jelenleg 6. osztályos tanulók részére.
Ötéves technikumi képzés:
Intézményünkben a 2027/2028-as tanévben ötéves technikumi oktatás keretében oktatás ágazatban indítunk képzést.

GIMNÁZIUMI KÉPZÉS
[image: ]	0001   4 évfolyamos kerettantervre épülő helyi tanterv – általános (normál) tagozat		
Első idegen nyelv az angol, a tagozathoz második idegen nyelvként a német társul. 
Az általános képzést választók a jelentkezés időpontjában még nem feltétlenül rendelkeznek konkrét elképzelésekkel, irányokkal a gimnáziumi tanulmányokat illetően. Számukra a szabadon választott időkeret ad lehetőséget az egyes tantárgyak művelődési anyagának mélyebb megismerésére.
Az általános iskolai tanulmányi eredményből számított felvételi pontoknál kétszeres szorzóval figyelembe vett tárgyak: magyar nyelv, irodalom, matematika, történelem, angol nyelv, a többi megjelölt tárgy esetében egyszeres szorzóval számolunk. 
Szóbeli felvételi: általános beszélgetés, mely nem tantárgyi tudást mér.


[image: ]	0002   4 évfolyamos kerettantervre épülő helyi tanterv, emelt szintű oktatás 	 		                           ének-zene tantárgyból
Első idegen nyelv az angol. Választható idegen nyelvek: német és francia.
A választható idegen nyelvek esetében az iskola határozza meg a második idegen nyelvet, amely nem minden esetben eshet egybe a tanuló döntésével.
Az ének-zene iránt elkötelezett tanulók emelt szintű képzést választhatnak, ahová a bekerülésnek nem feltétele a zeneiskolai vagy egyéb zenei előtanulmány vagy képzettség. Itt is, mint ahogy minden tagozatos képzésünkön, a tanulók a gimnáziumi program szerint haladnak. 
A képzés jellegzetessége:
Az ének-zene tagozatot a zenei sokszínűség jellemzi. A tanulmányokban a klasszikus zeneelmélet és ének mellett nagy hangsúlyt kapnak a népzenei, a kortárs igényes populáris zene és a zenés színház elemei is.
Az általános iskolai tanulmányi eredményből számított felvételi pontoknál kétszeres szorzóval figyelembe vett tárgyak: irodalom, matematika, történelem, angol nyelv, ének-zene, a többi megjelölt tárgy esetében egyszeres szorzóval számolunk.
Szóbeli felvételi: általános beszélgetés, mely nem tantárgyi tudást mér. Az ének-zene tagozatos képzésre jelentkezőknek alkalmassági vizsgán kell részt venniük az általános beszélgetés mellett.

Az alkalmassági vizsga anyaga: 
A jelentkező egyéniségét tükröző két szabadon választott dal (népdal, klasszikus, pop, rock, musical stb.) előadása vagy hangszeres produkció bemutatása. 
Az alkalmassági vizsga nem függ a zenei előtanulmányoktól, képzettségtől, hanem a jelentkező általános zenei készségeit és zene iránti elkötelezettségét méri fel. 
Az alkalmassági vizsgán pontszám nem szerezhető, csak az alkalmas, illetve nem alkalmas minősítés. A nem alkalmas minősítésű tanuló az adott képzésre nem rangsorolható. 
[image: ]0003  4 évfolyamos kerettantervre épülő helyi tanterv, emelt szintű oktatás
   	             vizuális kultúra tantárgyból

Első idegen nyelv az angol. Válaszható idegen nyelvek: német és francia.
A választható idegen nyelvek esetében az iskola határozza meg a második idegen nyelvet, amely nem minden esetben eshet egybe a tanuló döntésével.
A vizuális kultúra emelt szintű képzést választók számára gimnáziumunk a vizuális kultúra magas szintű oktatását, a különböző képzőművészeti technikák elsajátítását biztosítja. A bekerülésnek nem feltétele a rajz vagy egyéb vizuális kultúra előtanulmány vagy képzettség. Itt is, mint ahogy minden tagozatos képzésünkön, a tanulók a gimnáziumi program szerint haladnak. 
Az általános iskolai tanulmányi eredményéből számított felvételi pontoknál kétszeres szorzóval figyelembe vett tárgyak: irodalom, matematika, történelem, angol nyelv, vizuális kultúra, a többi megjelölt tárgy esetében egyszeres szorzóval számolunk.
Szóbeli felvételi: általános beszélgetés, mely nem tantárgyi tudást mér. A vizuális kultúrára jelentkezőknek alkalmassági vizsgán kell részt venniük az általános beszélgetés mellett.


Az alkalmassági vizsga anyaga:
A tanuló készítsen tanulmányrajzot egy adott csendéleti beállításról A/3-as méretben. 
Az alkalmassági vizsgarajz feleljen meg a feladat jellege szerint a következő kritériumoknak (igen/nem):
· az adott nézőpont helyes,
· valós arányok,
· az adott fényviszonyok,
· a fennálló formakapcsolatok szerinti szerkezet ábrázolása,
· a kompozíció,
· a konkrét tónus-, illetve színviszonyok megragadása.
Bármelyik kritériumra adott „nem” értékelés a nem alkalmas minősítést jelenti. Az alkalmassági vizsgán pontszám nem szerezhető, csak az alkalmas, illetve nem alkalmas minősítés. A nem alkalmas minősítésű tanuló az adott képzésre nem rangsorolható.

0004 	4 évfolyamos kerettantervre épülő helyi tanterv, emelt szintű oktatás
         digitális kultúra tantárgyból
     	
Első idegen nyelv az angol. Választható idegen nyelv a német.
Az általános iskolai tanulmányi eredményéből számított felvételi pontoknál kétszeres szorzóval figyelembe vett tárgyak: irodalom, matematika, történelem, angol nyelv, digitális kultúra, a többi megjelölt tárgy esetében egyszeres szorzóval számolunk.
Szóbeli felvételi: elbeszélgetés, mely tantárgyi tudást mér. A szóbeli témakörök az iskola honlapján is megtalálhatók.
1. A gépház belsejében lévő számítógép-alkatrészek (merevlemez, memória stb.) és a számítógéphez kapcsolódó perifériák (Pl.: billentyűzet, monitor, nyomtató stb.).
2. A számítógép tulajdonságai, paraméterei és az internetkapcsolat jellemzői.
3. Az internethasználat – hasznos tartalmak, keresési technikák.
4. A számítógépes vírusok, a védekezés lehetőségei.
5. A számítógépes kapcsolattartás módjai, előnyei és hátrányai.
6. A közösségi portálok előnyei és hátrányai.
7. Az „okostelefonok” lehetőségei.
8. Mindennap használatos programok.
9. Grafikai programok.
      10. A túlzott számítógép-, illetve internethasználat hatásai.



[image: ]0005 	 4 évfolyamos kerettantervre épülő helyi tanterv, emelt szintű oktatás
	              angol nyelvből
    
Választható idegen nyelv: német.
Az általános iskolai tanulmányi eredményéből számított felvételi pontoknál kétszeres szorzóval figyelembe vett tárgyak: irodalom, magyar nyelv, matematika, történelem, angol nyelv, a többi megjelölt tárgy esetében egyszeres szorzóval számolunk.
Szóbeli felvételi: elbeszélgetés, mely tantárgyi tudást mér. A szóbeli témakörök az iskola honlapján is megtalálhatók.
A szóbeli felvételi megadott témakörei:
1. Family & Friends, Describing People
2. Hobbies, Entertainment
3. Daily Routine
4. School
5. Housing, Your Home
6. Weather
7. Health & Illnesses
8. Sports
9. Traffic & Travelling
10. Fashion & Clothes
11. Shopping
12. Meals, Yourt Eating Habits

[image: ]0011   6 évfolyamos kerettantervre épülő helyi tanterv, emelt szintű képzés angol nyelvből
Választható idegen nyelv: német (9. évfolyamtól)
Célunk az intenzív felkészítés a középfokú nyelvvizsgára, emelt szintű érettségire. Az általános iskolai tanulmányi eredményből számított felvételi pontoknál kétszeres szorzóval figyelembe vett tárgyak: irodalom, magyar nyelv, matematika, történelem, angol nyelv, a többi megjelölt tárgy esetében egyszeres szorzóval számolunk.
Szóbeli felvételi: A 6 évfolyamos képzésre jelentkezőknél a szóbeli meghallgatáson a tanulók matematikai, logikai,  olvasási, szövegértési és kommunikációs készségét mérjük, valamint egy szabadon választott memoriter (vers, próza stb.) elmondását várjuk. Angol nyelvből a szóbeli vizsgán beszélgetésre kerül sor. Az angol szóbeli felvételi témakörei a 0005 tagozatkódnál megadottakkal megegyeznek.



5 ÉVES TECHNIKUMI KÉPZÉS
„A felsőoktatás előszobája”
[bookmark: _Hlk176513093]A technikum ötéves képzése intézményünkben egyszerre készíti fel a tanulót érettségi vizsga és szakmai végzettség megszerzésére. A közismereti oktatás keretében matematikából, magyar nyelv és irodalomból, történelemből és egy idegen nyelvből ugyanazt a tananyagtartalmat kell elsajátítani, mint a gimnáziumban. A közismereti oktatás a 4. tanév végén előrehozott érettségi eredményekkel lezárul, és az 5. évben a szakmára és a szakmai vizsgára felkészítés kerül előtérbe. A szakmai vizsga beleszámít az érettségi vizsgatárgyai közé, és emelt szintű érettségit ad. A képzés felkészít a szakirányú továbbtanulásra vagy a munkavégzésre.
Mivel a tanuló az első szakma megszerzésére irányuló nappali rendszerű szakmai oktatásban vesz részt, a tanulmányaihoz kapcsolódóan ösztöndíjra jogosult. Ennek mértékét és feltételeit a Kormány határozza meg az Szkr-ben. (12/2020 (II.7.) Korm. rendelet a szakképzésről szóló törvény végrehajtásáról).
Intézményünkben az OKTATÁS ágazathoz kapcsolódóan kínálunk okleveles technikusképzéseket, az Eszterházy Károly Katolikus Egyetemmel kötött együttműködési megállapodás és közösen kidolgozott program alapján. Az elvégzett szakmai képzést a felsőoktatási intézmény oklevéllel igazolja.  
Oktatási ágazat kódja: 0022
Oktatás ágazatra jelentkezés menete:
Felvételi :
Az általános iskolai tanulmányi eredményéből számított felvételi pontoknál kétszeres szorzóval figyelembe vett tárgyak: irodalom, matematika, történelem, angol nyelv, vizuális kultúra, a többi megjelölt tárgy esetében egyszeres szorzóval számolunk.
Központi írásbeli eredménye matematika és magyar nyelv és irodalom tantárgyból.
Szóbeli felvételi: motivációs beszélgetés, mely nem tantárgyi tudást mér. 
Orvosi alkalmasság igazolása szükséges.

Az ágazati alapvizsga megszerzését követően az alábbi két szakma választható:
[image: ]Oktatási szakasszisztens – azonosító száma 501882501
A szakma ismertetése
[bookmark: _Hlk178246614]Az oktatás ágazat 5 éves képzése, amely érettségi és technikus szintű szakképzettség megszerzésével zárul. Az oktatási szakasszisztens bölcsődében, óvodában, általános iskolában, középiskolában, szakképző intézményben, gyermekotthonban, lakásotthonban, pedagógiai szakszolgálat és egyéb (gyermeknevelő, -gondozó) intézményben foglalkoztatott személy, aki segíti a szakemberek munkáját. 
[bookmark: _Hlk178246633]Ajánlott mindazok számára, akik szívesen foglalkoznak gyermekekkel, akik érdeklődnek a pedagógushivatás iránt.


[image: ] Óvodai nevelő - azonosító száma 501882502
A szakma ismertetése
[bookmark: _Hlk178246547]Az oktatás ágazat 5 éves képzése, amely érettségi és technikus szintű szakképzettség megszerzésével zárul. Az óvodai nevelő óvodában, gyermekotthonban, lakásotthonban foglalkoztatható és a diplomás óvodapedagógusok felsőfokú végzettségű szakemberek munkáját segíti. Közreműködik a gyermek tevékenységeinek, a csoportfoglalkozásoknak, intézményen kívüli programok, foglalkozások előkészítésében, szervezésében és lebonyolításában. Érdemben vesz részt az óvodások nevelésében és fejlesztésében, az értelmi- és egészségfejlesztésüket szolgáló mindennapos nevelési tevékenységek elvégzésében. Ajánlott mindazok számára, akik szívesen foglalkoznak gyermekekkel, akik érdeklődnek a pedagógushivatás iránt.
A szakma (oktatási szakasszisztens, óvodai nevelő) választásának feltétele a sikeres ágazati vizsga és alkalmassági vizsga teljesítése. Az alkalmassági vizsgálat célja, hogy rávilágítson azokra a kompetenciákra, amelyeket a tanulónak fejleszteni javasolt. Az óvodai nevelő szakma választásának feltétele a három terület alkalmassága.
Tartalmi elemei:
· beszédalkalmassági – tiszta, érthető beszéd,
· ének-zene – ritmusérzék, énekhang,
· testi alkalmassági vizsgálat – mozgás, mozgáskoordináció.


KÖZPONTI ÍRÁSBELI FELVÉTELI VALAMENNYI TAGOZATON KÖTELEZŐ!
A felvételi rangsor az általános iskolai tanulmányi eredmények, a központi írásbelin elért eredmények, valamint a szóbeli felvételin nyújtott teljesítmény alapján készül.
A felvételi eljárások formái, módjai, határidők:
A felvételit a 2027/2028-as tanévre az általános felvételi eljárás keretében szervezzük meg a négy és hat évfolyamos gimnáziumi és az öt évfolyamos technikumi képzéseinkre egyaránt.

A felvételi pontszám három részből tevődik össze:
1. A központi írásbeli felvételi vizsga eredménye: maximum 100 pont.
2. Az általános iskolai tanulmányi eredményből számított pontok: maximum 50 pont.
Az egyes kódoknál meghatározott tantárgyak esetében az általános iskola 7. évfolyamának végén és a 8. évfolyam I. félévének végén kapott eredményeket vesszük figyelembe kétszeres szorzóval. További öt tantárgy (biológia, kémia, fizika, földrajz és egy szabadon választott tárgy) jegyeit egyszeres szorzóval számítjuk. 
A hat évfolyamos képzés esetén az általános iskola 5. évfolyam év végi és 6. évfolyam I. félév végi a kódnál meghatározott tantárgyak kétszeres szorzóval, a további öt tantárgy (természetismeret, hit/erkölcstan, digitális kultúra, ének-zene és egy szabadon választott tárgy) jegyeit egyszeres szorzóval számítjuk. 
Az így maximálisan elérhető 150 pontot hárommal osztjuk, így kapjuk meg az általános iskolai tanulmányok eredményeiből a maximum 50 pontot.
A fenti számításba bevont tantárgyakon túl minden további tantárgy jegyeit kérjük feltüntetni a jelentkezési lapon!
3. A szóbeli felvételin nyújtott teljesítmény: maximum 50 pont.
· A 0001., 0002., 0003. és 0022. tagozatkódok esetén általános beszélgetés, mely nem tárgyi tudást mér.
· A 0004. és 0005. tagozatkód esetén a megadott témakörök alapján szóbeli felvételi.
· A 0011-es tagozatkód esetén matematikai, logikai, olvasási, szövegértési és kommunikációs készség mérése, memoriter bemutatása, angol nyelvből a megadott témakörök alapján szóbeli felvételi.
A felvételin elérhető maximális pontszám 200 pont lehet.
	Egyebek:
· A szóbeli felvételi vizsgára a tanuló hozza magával az általános iskolai jegyeit.
· A szóbeli felvételi vizsgára, ha a tanulónak van keresztlevele, hozza magával. A katolikus vallás mellett más felekezethez tartozó vagy kereszteletlen diákokat is várunk.
· A felvételi rangsor az általános iskolai tanulmányi eredmények, a központi írásbelin elért eredmények, valamint a szóbeli felvételin nyújtott teljesítmény alapján készül.
· A rangsorolás feltétele: a jelentkező a továbbhaladásra, továbbtanulásra feljogosító érdemjegyekkel rendelkezzen, azaz minden tárgyból a követelmények teljesítése megtörténjen.
· Az a jelentkező, aki a szóbeli felvételin nem jelenik meg, nem rangsorolható.
· A felvétel és beiratkozás feltétele: a záró évfolyam eredményes teljesítése minden tantárgy tekintetében. 
· SNI és BTMN-es tanulók pontszámítása: A szülő kérelmére a tanulmányi eredményben egy másik tantárgy megjelölésével, a központi írásbeli esetében a gyakorlóban írt tanulók tantárgyi eredményének matematikai átlagával történik a pontszámítás.
· A hatályos Nemzeti alaptanterv sajátos nevelési irányelve alapján, az intézmény székhelyén és telephelyén az Alapító okirat szerint vállalja a tanulók ellátását szakvéleményük alapján.

A középfokú beiskolázás során azonos pontszám elérése esetén figyelembe veendő különleges helyzet: azonos pontszám esetén különleges helyzetnek számít és előnyt élvez az a jelentkező, akinek szülője/gondviselője az Eszterházy Károly Katolikus Egyetem főállású dolgozója.

JELENTKEZÉSI HATÁRIDŐ A KÖZPONTI ÍRÁSBELI FELVÉTELI VIZSGÁRA: 2025. december 01.
A jelentkezési lapok a központi írásbeli felvételi vizsgára letölthetők az intézmény honlapjáról, illetve az iskolában is átvehetők. A kitöltött jelentkezési lapot közvetlenül intézményünkbe kell benyújtani.
KÖZPONTI ÍRÁSBELI FELVÉTELI VIZSGÁK IDEJE:
2027. január 24. 10:00 óra (6 évf. és 4 évf. gimnáziumba és 5 éves technikumba jelentkezők)
Pótló központi írásbeli felvételi vizsgák ideje:
2027. február 3. 14:00 óra (6 évf. és 4 évf. gimnáziumba és 5 éves technikumba jelentkezők)

A FELVÉTELI JELENTKEZÉSI LAPOK BEADÁSÁNAK HATÁRIDEJE: 2025. február 19.
Kérjük, a jelentkezési laphoz csatolják a központi írásbeli vizsga eredményét!

Szóbeli vizsga ideje:
1. nap	2027. március 2. (kedd) 12 óra
Négy és hat évfolyamos gimnáziumba jelentkezők, 5 éves technikumba jelentkezők; a szóbeli elbeszélgetéssel együtt valósulnak meg az alkalmassági vizsgák is.
2. nap	2027. március 8 (hétfő) 14 óra 

Négy és hat évfolyamos gimnáziumba jelentkezők, 5 éves technikumba jelentkezők; a szóbeli elbeszélgetéssel együtt valósulnak meg az alkalmassági vizsgák is.

3. nap	2027. március 11. (csütörtök) 14 óra 
Négy és hat évfolyamos gimnáziumba jelentkezők, 5 éves technikumba jelentkezők; a szóbeli    elbeszélgetéssel együtt valósulnak meg az alkalmassági vizsgák is.

A SZÓBELI VIZSGÁRA VALÓ BEJELENTKEZÉS REGISZTRÁCIÓKÖTELES!
Regisztrálni az iskola honlapján (https://gyakorlo.uni-eszterhazy.hu/) lehetséges.


BEISKOLÁZÁSI TÁJÉKOZTATÓ (NYÍLT NAP):
Iskolánk honlapján (https://gyakorlo.uni-eszterhazy.hu/) a Gimnázium menüpontban a beiskolázással kapcsolatban részletes információk találhatók.

Beiskolázási tájékoztató/nyílt napok, mely keretében óralátogatásra is van lehetőség:

2026. október 19.       10:00 órától – hat évfolyamos gimnázium
2026. november 5.     10:00 órától – négy évfolyamos gimnázium, öt évfolyamos technikum
2026. november 10.   10:00 órától – négy évfolyamos gimnázium, öt évfolyamos technikum
A nyílt napi részvétel előtt kérjük, jelentkezési szándékukat iskolánk honlapján regisztrálják.
Oktatott idegen nyelvek: angol, német, francia.
Fakultáció, érettségire felkészítés: 11. évfolyamtól emelt szintű érettségire történő felkészítést biztosítunk a tanuló választásának megfelelően, lehetőségeink szerint.
Felvételire való felkészülést, a sikeres felvételit segítik az iskolánk honlapján található beiskolázási programjaink (felvételi előkészítő foglalkozások, versenyek).
Kollégiumi elhelyezés: Iskolánk nem rendelkezik önálló kollégiummal. A tanulók a városi kollégiumokban nyernek elhelyezést a tanuló és a szülő döntésének megfelelően.

Az EKKE Gyakorló általános iskolai tanulóinak továbbhaladása tehetséggondozó képzésünkben 
(6 évfolyamos gimnáziumi képzés)

a) A 6. évfolyam befejezését követően lehetőséget biztosítunk a legtehetségesebb tanulóinknak az angol nyelvi emelt szintű kisgimnáziumi képzésbe való bekapcsolódásra.
b) A programba azok a tanulók kapcsolódhatnak be központi írásbeli felvételi nélkül, akik az 5. évfolyam végén és a 6. évfolyam I. félévének lezárásakor minden tárgyra vetített tanulmányi átlaga nagyobb, mint 4,50 és a kötelező érettségi tárgyakból (magyar, történelem, matematika, angol nyelv) 4,10 feletti átlaggal rendelkeznek, és másik középiskolába nem adtak be jelentkezési lapot. 
Azok, akik a fenti kritériumnak nem felelnek meg, az általános felvételi eljárásában meghatározottak szerint kerülhetnek be a képzésre.
c) Azonos tanulmányi eredménnyel rendelkezőknél az idegen nyelvi teljesítmény és a szóbeli elbeszélgetés alapján születik döntés.

Az EKKE Gyakorló általános iskolai tanulóinak továbbhaladása 4 évfolyamos gimnáziumi képzésünkben

a) Iskolánk azon tanulója, akinek 7. évfolyam év végi és 8. évfolyam félévi értesítőjében minden tárgyra vetített tanulmányi átlaga nagyobb, mint 4,50 és a kötelező érettségi tárgyakból (magyar, történelem, matematika, angol nyelv) 4,00 feletti átlaggal rendelkeznek, és másik középiskolába nem adtak be jelentkezési lapot, központi írásbeli felvételi nélkül kerülhetnek be a képzésbe.
b) Az emelt szintű képzés szerinti folytatás esetén az emelt szinten tanulni kívánt tantárgyból az a) pontban meghatározottakon túl legalább 4 (jó) – vizuális kultúra eseténben 5 (jeles) -, érdemjeggyel kell rendelkezni a 7. évfolyam végi és a 8. évfolyam félévi értesítőjében.
c) A 9. évfolyam felvételi keretéből csak az a) és b) kritériumoknak megfelelő diákok számán túli férőhelyek tölthetők fel az általános felvételi eljárásban.
d) Azon tanulóink, akik az a) és b) bekezdésben foglaltakat nem teljesítik, az általános felvételi eljárásunk szerinti elbírálásban részesülnek.
Az EKKE Gyakorló ötéves technikumi képzésben részt vett tanulók továbbhaladása az Eszterházy Károly Katolikus Egyetemre:
a) a szakmai vizsga százalékos eredménye ötszörös szorzóval kerül beszámításra a szakirányú továbbtanulásban,
b) a végzett diákok felvétele esetén óvodapedagógus alapszakon 60, tanító alapszakon 30 kredit beszámítását vállalja az egyetem.


Az intézmény hivatalos felvételi tájékoztatója megtalálható a KIFIR honlapján és az iskola honlapján: 
https://gyakorlo.uni-eszterhazy.hu/



Kedves Szülők, kedves leendő Diákjaink!

Iskolánk 2021. augusztus 1-től katolikus iskola lett, hiszen fenntartónk az Eszterházy Károly Katolikus Egyetem. Bízunk benne, hogy egyházi intézményként még erősebb alapokra épül az iskolánkban folyó szellemi munka. A hittanórákon olyan erkölcsi és szellemi kérdéseket vitatunk meg, amely vallástól, hittől függetlenül is érdekes lehet minden embernek. Ma számos hatás éri a felnövekvő generációkat, azonban a kétezer éves egyház a szeretet nyelvén szólva felkínálja azt a lehetőséget, hogy általános iskolásként/gimnazistaként eligazodjanak fiataljaink az élet olykor zűrzavaros világában. Továbbra is megszokott, magas színvonalon végzik pedagógusaink munkájukat, amihez hozzájárul az egyház lelki ereje, amelyet minden érdeklődővel szívesen osztunk meg. Szent II. János Pál pápa mondta: „Ne féljetek!”. Sem a szülőknek, sem a diákoknak nem kell félni attól, amit egyházunk képvisel, hiszen az a jóra és az igazi szép értékekre tanít.

Várunk minden kedves Diákot intézményünkbe!

Szeretettel: Dr. Novák István, EKKE rektorhelyettes

